Държавен вестник, бр. 40, 2020 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  40
Чл. 16. (1) Преди одобряването на бизнес 
програмите на публичните предприятия, 
категоризирани като „големи“, органът, уп­
ражняващ правата на държавата, изисква 
становище от Агенцията за публичните пред­
приятия и контрол относно съответствието 
на заложените средносрочни финансови и 
нефинансови цели и планираните резултати 
с разпоредбите на чл. 9.
(2) Ежегодно Агенцията за публичните 
предприятия и контрол оценява изпълнението 
на одобрените бизнес програми на публичните 
предприятия, категоризирани като „големи“, 
с оглед на постигането на финансовите и 
нефинансовите цели.
(3) Оценката на изпълнението на одобре­
ните бизнес програми на определен брой пуб­
личните предприятия, категоризирани като 
„микро-“, „малки“ и „средни“, се извършва 
ежегодно съгласно План за извършването 
на оценки на изпълнението на одобрените 
бизнес програми, одобрен с решение на Ми­
нистерския съвет. 
Чл. 17. Постигането на финансовите и 
нефинансовите цели на държавното пуб­
лично предприятие се оценява на базата на 
заложените в бизнес програмите показатели, 
изпълнението на които се отчита по четири­
степенна скала, която включва следните нива: 
незадоволително изпълнение, задоволително 
изпълнение, добро изпълнение и много добро 
изпълнение. Редът, начинът и конкретните 
критерии за оценка се определят в методика, 
приета от Агенцията за публичните предпри­
ятия и контрол.
Чл. 18. Агенцията за публичните предпри­
ятия и контрол предоставя своята оценка за 
представянето на предприятието на общото 
събрание на съдружниците/акционерите в 
срок четири месеца след получаването на 
информацията по чл. 14, ал. 2.
Чл. 19. Ако дейността на публичното пред­
приятие през отчетната година бъде оценена 
като незадоволителна, Агенцията за публич­
ните предприятия и контрол включва в своята 
оценка предложение до органа, упражняващ 
правата на държавата, да бъдат предприети 
мерки за подобряване на изпълнението.
Чл. 20. Компетентният орган разглежда 
предоставените оценки, взема решение за 
по-нататъшните действия и изпраща на Аген­
цията за публичните предприятия и контрол 
информацията относно взетото решение.
Чл. 21. (1) Агенцията за публичните пред­
приятия и контрол поддържа електрон­
но-информационна система за публичните 
предприятия със следните данни: 
1. единен идентификационен код (ЕИК);
2. наименование, правна форма на пред­
приятието, седалище и адрес на управление;
3. предмет на дейност на предприятието и 
четирицифрен код на основна икономическа 
дейност по КИД 2008;
4. капитал, разпределение на капитала, 
размер на участието в капитала;
5. имената на членовете на органите на 
управление и контрол и на лицата, които 
представляват предприятието;
6. дали предприятието е голямо по смисъла 
на Закона за счетоводството;
7. счетоводните стандарти, които предпри­
ятието прилага;
8. органът, упражняващ правата на дър­
жавата в предприятието;
9. тримесечните и годишните финансови 
отчети, анализи и доклади за дейността на 
публичните предприятия и друга информация 
съгласно чл. 61;
10. обобщена информация по предприятия 
относно прилагането на правилата и наличи­
ето на концентрация по чл. 28, ал. 5;
11. одобрените бизнес програми на публич­
ните предприятия, както и отчети за степента 
на изпълнение на показателите, заложени в 
бизнес програмите.
(2) Публичните предприятия са длъжни да 
предоставят информация за актуализиране на 
данните по ал. 1 в срок 5 работни дни след 
настъпването на промяна. 
(3) Агенцията за публичните предприятия 
и контрол осигурява публичен достъп до да­
нните по ал. 1, т. 1 – 10 на своята интернет 
страница. 
Чл. 22. (1) Агенцията за публичните пред­
приятия и контрол изготвя годишен обобщен 
аналитичен доклад за публичните предприя­
тия, който включва информация най-малко за:
1. държавния портфейл в публичните 
предприятия (обща стойност и структура);
2. изпълнението на политиката за участи­
ето на държавата в публичните предприятия 
през отчетния период;
3. финансовото и оперативно състояние на 
предприятията в края на отчетния период;
4. представянето на публичните предпри­
ятия и изпълнението на заложените страте­
гически цели и планирани резултати;
5. оценка за степента на съответствие 
на дейността на публичните предприятия 
с приложимите стандарти за корпоративно 
управление и оповестяване;
6. състава на органите за управление и 
контрол, техните възнаграждения и извър­
шените промени в тях.
(2) Информацията за изпълнението на 
финансовите и нефинансовите цели включва 
данни поотделно за всяко от публичните пред­
приятия, категоризирани като „големи“, като 
приходи, възвръщаемост, плащания от/към 
бюджета, публични цели, служители, пазарен 
дял, членове на органите за управление и 
контрол и техните възнаграждения, удовлет­
вореност от услугата, опазване на околната 
среда и други. За целите на анализа може 
да се извършва съпоставка с предприятия от 
частния сектор.